A horvát kézilabda-válogatottban 2001-ben mutatkozott be. Első nagy világeseménye a következő évi Európa-bajnokság volt. A nemzeti csapatban elért sikerei közül kiemelkedik a 2004-ben, Athénban szerzett olimpiai bajnoki cím és az egy évvel korábban szerzett világbajnoki cím. Európa-bajnokságon nem sikerült aranyérmet nyernie, ehhez legközelebb a 2008-as kontinenstornán került, de elveszítették a Nikola Karabatić vezette franciák elleni döntőt. A nemzeti csapattól 2012-ben vonult vissza.